*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*165. számú előterjesztés*

Bátaszék Város Önkormányzat Képviselő-testületének 2020. augusztus 26-án

16,00 órakor megtartandó ülésére

*Bátaszékért Marketing Nkft. tájékoztatója a 2020. második féléves rendezvényekről*

|  |
| --- |
| **Előterjesztő:** Csötönyi László ügyvezető  **Készítette** : Csötönyi László ügyvezető  **Törvényességi ellenőrzést végezte:** -------  **Tárgyalja:**  KOIS Bizottság: 2020.08.24  Pénzügyi és Gazdasági Bizottság 2020.08.25. |

**Tisztelt Képviselő- testület!**

A járványügyi készültségi időszak védelmi intézkedéseiről szóló 285/2020. (VI. 14.) Korm. rendelet

2. §-a szerint „*A zárt helyen vagy a nem zárt helyen tartott, a zenés, táncos rendezvények működésének biztonságosabbá tételéről szóló*[*23/2011. (III. 8.) Korm. rendelet*](https://optijus.hu/optijus/lawtext/A1100023.KOR/tvalid/2020.6.18./tsid/)*szerinti zenés, táncos rendezvény (a továbbiakban: rendezvény) - függetlenül annak nyilvános vagy nem nyilvános, valamint alkalmi vagy rendszeres jellegétől - abban az esetben tartható meg, ha a rendezvény helyszínén a jelenlévők létszáma - beleértve az ott foglalkoztatott személyeket - egy időben nem haladja meg az 500 főt.*”

Fenti szabályozásra tekintettel a 2020. évi Bátaszéki Bornapok rendezvény megtartására nincs lehetőség. Az előírás betartásával viszont javasoljuk a nyári időszakban néhány kisebb rendezvény megtartását az előterjesztés 1. mellékéletében részletezetteknek megfelelően. Mindezeknek megfelelően az 1. számú határozati javaslat elfogadásával javasoljuk a 2020. évi önkormányzati rendezvény program módosítását. Az előterjesztés 2. mellékletében foglaltak alapján a pirossal jelzett programok törlésére és a zölddel kiemeltek beemelésére kerülne sor.

Az új rendezvényekre tekintettel a közművelődési megállapodás módosítása indokolt. Továbbá a 2020. évi Bátaszéki Bornapok elmaradása okán a vállalkozási szerződés módosítása is szükséges. Az előterjesztés 3. mellékletben felsorolt beszerzések a rendezvényhez kapcsolódóan az idei évben már megtörténtek 1.279.790.- Ft összegben, ezek kifizetésre is kerültek, így a szerződéses összeg erre változik. Javasoljuk a 2. számú határozati javaslat elfogadásával a szerződés módosítások jóváhagyását, valamint az így felszabaduló forrás általános tartalékba helyezését a 3. számú határozati javaslat elfogadásával.

1. **számú határozati javaslat:**

**a 2020. évi önkormányzati rendezvény program jóváhagyására**

Bátaszék Város Önkormányzatának Képviselő-testülete

1. a módosított 2020. évi önkormányzati rendezvény programot – a határozat melléklete szerinti tartalommal – jóváhagyja;
2. és egyidejűleg a 74/2020. (III.26.) önk.-i határozatát hatályon kívül helyezi.

*Határidő:* 2020. szeptember 10.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* Csötönyi László ügyvezető

Bátaszéki KÖH pénzügyi iroda

irattár

1. **számú határozati javaslat :**

**a Bátaszékért Marketing NKft.-vel megkötött szerződések módosításának jóváhagyására**

Bátaszék Város Önkormányzatának Képviselő-testülete, mint a Bátaszékért Marketing NKft. tulajdonosa

1. a Bátaszékért Marketing Nkft.-vel a 2020. évi városi rendezvények lebonyolítására vonatkozó vállalkozási szerződés 2. sz. módosítását – a határozat melléklete szerinti tartalommal – jóváhagyja;
2. a Bátaszékért Marketing Nkft.-vel megkötött közművelődési megállapodás 4. sz. módosítását – a határozat melléklete szerinti tartalommal – jóváhagyja,
3. felhatalmazza a polgármestert az a)-b) pontokban szereplő szerződések aláírására.

*Határidő:* 2020. szeptember 10.

*Felelős:* Dr. Bozsolik Róbert polgármester

(a szerződések aláírásáért)

*Határozatról értesül:* Csötönyi László ügyvezető

Bátaszéki KÖH pénzügyi iroda

irattár

1. **számú határozati javaslat**

**H a t á r o z a t i j a v a s l a t :**

**Bátaszék Város Önkormányzatának költségvetésében történő forrás átcsoportosításra**

Bátaszék Város Önkormányzata Képviselő-testülete a Bátaszékért Marketing Nkft-vel kötött Vállalkozási Szerződés és Közművelődési Megállapodás módosítása következtében Bátaszék Város Önkormányzatának 2020. évi költségvetéséről szóló 3/2020. (III. 11.) önkormányzati rendelet az alábbi költségvetési előirányzatok közötti átcsoportosítást rendelem el:

1. a veszélyhelyzetre tekintettel a Bátaszéki Bornapok rendezvény elmaradása következtében a hozzá kapcsolódó vállalkozási szerződésben megjelenített dologi kiadás csökken br. 11 021 430 Ft összegben, amely az egyensúlyi céltartalék előirányzatát növeli,
2. a közművelődési megállapodás módosítása következtében az új rendezvények költségeinek fedezetére a Képviselő- testület br. 2 970 000 Ft összeget biztosít a költségvetés egyensúlyi céltartalék keretének terhére.

Határidő: azonnal

Felelős: Dr. Bozsolik Róbert polgármester

Határozatról értesül:

Bátaszéki KÖH pénzügyi iroda

Bátaszékért Marketing Nonprofit Kft.